### | | | | --- | --- | | | | | --- | | **Byråd** 15. juni 2020 Sagsnr. 710-2020-15862 Dok.nr. 710-2020-171811 Sagsbehandler DPAKON | | 98.                 Udbud af brandslukning - Beredskab og Sikkerhed - Åbent

###

|  |  |
| --- | --- |
| Tidl. politisk behandling | BY, 26.05.20, pkt. 95 |
| Forventet sagsgang | BY |
| Lovgrundlag | Beredskabsloven |

###

**SAGENS INDHOLD**

Byrådet godkendte 26. maj 2020 et høringssvar til
direktøren for Beredskab og Sikkerhed vedrørende et forslag om at nedlægge
brandstationen i Hinnerup. Efterfølgende har beredskabsdirektøren på
foranledning af Favrskov Kommune fremlagt vedlagte, yderligere dokumentation
for responstider, økonomi m.v. i forbindelse med en eventuel nedlæggelse af
brandstationen i Hinnerup.

På den baggrund anbefaler direktøren for Teknik og Miljø,
at Byrådet revurderer sit høringssvar.

**VURDERING**

Til Byrådets behandling af sagen 26. maj 2020 var vedlagt
den påtænkte indstilling fra beredskabsdirektøren til Beredskabskommissionen.
Indstillingen var at nedlægge den nuværende brandstation i Hinnerup og i stedet
aftale med Østjyllands Brandvæsen, at de fremover skulle varetage
brandslukningsopgaverne i Hinnerup-området fra den kommende brandstation
[adresse] i [adresse].

Det fremgik blandt andet af indstillingen fra
beredskabsdirektøren, at ”en dækning fra både [adresse] og [adresse]
[adresse] vil således give [adresse] og området omkring Hinnerup et mindst
lige så godt et serviceniveau, som hvis [adresse] og [adresse]
skulle dække området…”

Endvidere fremgik det: ”Det vil kun være de huse, som i dag
ligger lige op ad den nuværende brandstation i Hinnerup, som vil mærke en
forskel i, hvor hurtigt en udrykning kan være fremme. Men servicekravet på 10
minutter vil være overholdt i hele dækningsområdet”.

På baggrund af en række spørgsmål fra blandt andre borgere,
brandfolk og byrådspolitikere har beredskabsdirektøren efterprøvet disse
konklusioner. Besvarelser og konklusioner herom fremgår af vedlagte bilag.

Det fremgår blandt andet, at Beredskabsdirektøren har haft
fokus på overholdelsen af servicemålet om en responstid på 10 minutter i hele
slukningsområdet samt de økonomiske argumenter for Beredskab og Sikkerhed, mens
de underliggende responstider inden for de 10 minutter ikke har været
bearbejdet i det første materiale. Det fremgår endvidere af de nye bilag, at en
nedlæggelse af brandstationen i Hinnerup vil have større konsekvenser for
responstiderne end oprindeligt vurderet:

”Hele [adresse] og Grundfør vil kunne opleve en dårligere
responstid end i dag. Omvendt vil [adresse] området få en hurtigere responstid
(jf. det tekniske notat). Responstiden på 10 min. i gennemsnit vil kunne
overholdes i 95 % af tilfældene, sådan som det også er tilfældet i dag”.

Endelig fremgår det, at konklusionerne er afhængige af de
udkørselsforhold, der skabes fra den kommende brandstation i [adresse], herunder
den konkrete placering af stationen på den pågældende matrikel.

På den baggrund vurderer direktøren for Teknik og Miljø, at
det ikke er tilstrækkeligt dokumenteret, at den kommende brandstation i
[adresse] vil kunne overholde responstiden på 10 minutter i hele
Hinnerup-området. Derfor anbefaler direktøren for Teknik og Miljø, at Byrådet
fremsender et revideret høringssvar til Beredskabskommissionen. Kommissionen
mødes 18. juni 2020 med dette emne som eneste punkt.

Konkret foreslås følgende høringssvar:

”[adresse] har 15. juni 2020 genbehandlet det forslag
fra beredskabsdirektøren om den fremtidige brandslukning i Hinnerup-området,
som er på Beredskabskommissionens møde 18. juni 2020. Byrådet kan ikke anbefale
Beredskabskommissionen at tiltræde indstillingen.

Byrådet lægger vægt på følgende:

·
De fleste borgere i Hinnerup-området vil opleve ringere
responstider fra den kommende brandstation i [adresse] end fra den nuværende
brandstation i Hinnerup.

·
Det er ikke tilstrækkeligt dokumenteret, at den kommende
brandstation i [adresse] vil kunne leve op til servicemålet om en responstid i
hele Hinnerup-området på maksimalt 10 minutter i 95 % af tilfældene.

·
[adresse] vil i de kommende år udvikle sig mod nord. Der vil
således blive tale om nye bydele, som sandsynligvis ikke vil kunne betjenes
indenfor 10 minutters responstid fra [adresse].

På den baggrund anmoder Favrskov Byråd om, at
brandstationen i Hinnerup ikke nedlægges. Brandslukningsopgaven i
Hinnerup-området skal derfor indgå i det udbud af brandslukningsopgaverne, som
Beredskab og Sikkerhed forbereder. Dog anbefales det, at der indgås aftale med
Østjyllands Brandvæsen om at varetage brandslukningsopgaverne i [adresse]
fra den kommende brandstation i [adresse]”.

**ØKONOMI**

Beredskab og Sikkerheds udgifter
til den fremtidige brandslukning i Hinnerup-området afgøres af det kommende
udbud af brandslukningsopgaverne i Beredskab og Sikkerhed samt af de vilkår,
der aftales med Østjyllands Brandvæsen for at varetage brandslukningsopgaverne
i [adresse].

I den indstilling, som behandles
af Beredskabskommissionen 18. juni 2020, vurderes det, at den fremtidige
brandslukning i Hinnerup-området kan løses af Østjyllands Brandvæsen for 1 mio.
kr. pr. år. Da, den løsning er bortfaldet, skal Beredskab og Sikkerhed nu i
stedet vurdere mulighederne for en mindre omfattende aftale med [adresse]
Beredskab om brandslukningsopgaven i [adresse].

**INDDRAGELSE**

Der er forud for Beredskabskommissionens møde 18. juni 2020
registreret en række spørgsmål og tilkendegivelser fra borgere,
deltidsbrandmænd m.fl.

**INDSTILLING**

Direktøren for Teknik og [adresse]
til Byrådet:

1.    At ovenstående høringssvar godkendes
og sendes til Beredskabskommissionen.

**BESLUTNING**

**Bilag**

|  |  |
| --- | --- |
| Teknisk notat om responstider og fremkommelighed | 710-2020-173573 |
| Kortbilag | 710-2020-173574 |